6(» TÁRSULATI ÜGYEK. 



bár rövid életet élt, de annál több jót tett, s mindig megértette a kor szavát. Mér- 

 hetetlen gazdagsága, kastélyainak, palotáinak sorozata, s rengeteg értékű mű- 

 kincsei sohasem ragadták a költekező élet felé. Mindig a munkának élt, birtokait 

 teljes rendbe hozta s még a háború előtt saját jószántából birtokain a parcellázást 

 is megkezdette. 



Hitbizománya legidősebb fiára, a 19 éves Pál hercegre szállt, aki a csa- 

 lád 70 éves hagyományához híven, társulatunk pártfogói tisztét már el is vállalta. 



2. Bedő Albert nyugalmazott földmívelésügyi államtitkár, a magyar er- 

 dészet újjáalkotója a másik halottunk. 



Tanulmányait Selmecbányán végezte, s 1868-ban államszolgálatba lépett; 

 1880-ban már miniszteri tanácsos, s a következő évben főerdőmester lett. A kül- 

 földön is méltányolt 1878-ik évi erdőtörvény megalkotása főkép az ő nevéhez fű- 

 ződik. A Magyar Tudományos Akadémia már 1880-ban levelező tagjává válasz- 

 totta, s nyugdíjba vonulásakor 1896-ban a kolozsvári egyetem bölcsészet kari 

 doktorrá avatta. Az Országos Erdészeti Egyesületnek tiszteletbeli, elnöke volt és 

 a Magyarhoni Földtani Társulat tagjainak sorába 1888 óta tartozott. Elhunj-t 

 1918 október 21-én, Budapesten, 79 éves korában. 



3. Berinkey Győző m. kir. főmérnök élete delén a múlt évben elhunyt. 

 A Hidrológiai Szakosztály megalakulása óta tartozott tagjaink közé. 



4. Bezerédy Pál örökítő tagunk, a hazai selyemtenyésztés megalapítója 

 1918 jan. 20-án 78 éves korában a tolnamegyei Hídja községben elhunyt. volt 

 az, aki annak idején külföldi útjából visszatérve a földmívelésügyi minisztérium- 

 nak azt az ajánlatot tette, hogy a selyemtenyésztést honunkban meghonosítja. 

 Munkája olyan szépen sikerült, hogy halála idején mintegy 40 selyemfonógyár és 

 gubóraktár körül több mint 100,000 ember foglalkozott selyemtenyésztéssel. ön- 

 zetlen munkálkodásáért Ferenc József király főrendiházi tagnak, majd belső 

 titkos tanácsosnak nevezte ki. 



Tagjaink sorába Szabó József ajánlotta 1884-ben. 



5. Báró Eötvös Lóránd 1919 ápríHs 8-án 71 éves korában elhunyt. 



Mint a nagy írónak, báró Eötvös JózsEF-nek a fia, már gyermekkorában 

 kitűnő nevelésben részesült. Hajlama már korán a természettudományok felé 

 vonzotta, s ezért édesatyja megbízásából Krenner József vezette be a természet- 

 tudományok elemeibe. Krenner hatását mutatja legelső munkája, amelyet a 

 szkerisórai jégbarlangról a «Vasárnapi Ujság» 1860 évfolyamának 49. számába írt. 

 Krenner és Szabó ajánlatára már 1867-ben társulatunk tagjai sorába lépett, 

 s állandóan meg is maradt tagjaink között, úgy hogy Szontagh Tamás elnök úr 

 az 1917 február 7-iki közgyűlésünkön ötven éves tagsága alkalmából melegen 

 köszöntötte is. 



Eötvös Lóránd korunk egyik legnagyobb fizikusa, akinek eszméi a szabad 

 természet rajongó szeretetéből fakadtak. Hogy a földi nehézségi erő térbeli válto- 

 zásait célzó mérései ma világszerte ismeretesek, arra kétségtelenül nagy hatással 

 voltak geológiai hajlamai. 



Méréseinek véghezvitelére valóságos expedíciókat szervezett, kezdetben 

 Semsey Andor, később az állam költségén. Ezek az expedíciók Ix-járták a Bala- 

 tont, a Nagy-Alföldet, Erdélyt s a Fruskagórát. A múlt század nyolcvanas éveitől 

 kezdve állandóan a gravitációval foglalkozott, s a torziós ingával első részletes 

 felvételét Lóczy Lajos buzdítására, .Pékár Dezső segítségével, 1901-bfcn a Balaton 

 jegén végezte. 



Mindannyiunk emlékezetében van még az 1912. évi dec. 18-iki szakülésünk, 

 amelyen Eötvös báró egykori tanítója Krenner József kíséretében megjelent, s az 

 Erdélyi Medence izosztatikus egyensúlyáról előadást tartott. Eötvös ruódszereinek 

 az elméleti geológia számos ágára nagy jelentősége van, amire legszebb példa a 

 kecskeméti földrengési területen végzett mérése, amelyek során a földrengések 

 és a nehézségi zavarok között az összefüggést kétségtelenül kimutatta, de a jövő- 

 ben a gyakorlati kutatások is sok hasznát fogják látni, amiként ezt Böckh Hugó 

 gázkutatásai is sejtetni engedik. 



